|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝΓραφείου Τύπου& Επικοινωνίας**Λαμία, 31/1/2017** |

**Ξεκινούν από την 1η Φεβρουαρίου τα Εκπαιδευτικά Προγράμματα**

**της Δημοτικής Πινακοθήκης Λαμίας «Αλ. Κοντόπουλος»**

Η **Δημοτική Πινακοθήκη Λαμίας «Αλέκος Κοντόπουλος»**, πραγματοποιεί από αύριο Τετάρτη 1η Φεβρουαρίου 2017, δύο διαφορετικά Εκπαιδευτικά Προγράμματα για μαθητές τόσο της πρωτοβάθμιας, όσο και της δευτεροβάθμιας εκπαίδευσης.

* Γνωριμία με το ζωγράφο Αλέκο Κοντόπουλο: Εκπαιδευτικό πρόγραμμα, **με θέμα τη ζωή και το έργο του Λαμιώτη ζωγράφου Αλέκου Κοντόπουλου (1904-1975).** Οι μαθητές γνωρίζουν το μεγάλο ζωγράφο μέσα από τα έργα του, που εκτίθενται στην μόνιμη Έκθεση της Δημοτικής Πινακοθήκης. Διανέμεται στους μαθητές **εκπαιδευτικό τετράδιο** που τους κατευθύνει στις διάφορες δράσεις, δίνει αφορμή για δημιουργία και συζήτηση, πολλαπλασιάζοντας έτσι τα εκπαιδευτικά οφέλη από την επαφή του μαθητή με τα έργα τέχνης.
* Μαθαίνω τις τεχνοτροπίες και τις τεχνικές της Ζωγραφικής: Περιήγηση στα έργα της Έκθεσης **«Κοινά τοπία Ζωής και Τέχνης», με έργα του ζωγράφου – χαράκτη Λάμπρου Ορφανού και της ζωγράφου Έλλης Μουρέλου.** Οι μαθητέςμαθαίνουν να ξεχωρίζουν τους διαφορετικούς τρόπους γραφής, τις λεγόμενες τεχνοτροπίες, αλλά και τις διαφορές ζωγραφικής- χαρακτικής. Επίσης, παρακολουθούν τα διαδοχικά στάδια ολοκλήρωσης ενός έργου τέχνης, από τα πρώτα σχέδια με μολύβι στην τελική μορφή του έργου.

 Τα εκπαιδευτικά προγράμματα **της Δημοτικής Πινακοθήκης Λαμίας** έχουν σκοπό **να μάθουν στα παιδιά «να βλέπουν» την Τέχνη**,με τρόπο απλό και εύληπτο. Σε συνεργασία με τους εκπαιδευτικούς, η επίσκεψη στη Δημοτική Πινακοθήκη είναι δυνατό να προετοιμάζεται με συζήτηση και δράσεις πριν την επίσκεψη και να συνεχίζεται με δράσεις μετά την επίσκεψη.

Για πληροφορίες και ραντεβού, τηλεφωνείτε στο: 22310 46887.